b'\n_START_ARTICLE_\nKarminas\n_START_SECTION_\nGamyba\n_START_PARAGRAPH_\nNat\xc5\xabralus karminas ruo\xc5\xa1iamas i\xc5\xa1 ko\xc5\xa1enilio virinant d\xc5\xbeiovintus vabzd\xc5\xbeius vandenyje, kad susidaryt\xc5\xb3 karmino r\xc5\xabg\xc5\xa1ties ekstraktas. Susidar\xc4\x99s skaidrus tirpalas apdorojamas al\xc5\xabnu, kalio bitartratu, alavo dichloridu ar kalio hidrogenoksalatu. Po to tirpale esantis da\xc5\xbeiklis ir kitos med\xc5\xbeiagos nusodinamos. Naudojant kitus metodus prie\xc5\xa1 nusodinant karmin\xc4\x85 kartais \xc4\xaf tirpal\xc4\x85 \xc4\xafdedama kiau\xc5\xa1inio baltymo, \xc5\xbeuvies klij\xc5\xb3 ar \xc5\xbeelatinos._NEWLINE_Karmino kokyb\xc4\x97 priklauso nuo gamybos metu buvusios temperat\xc5\xabros, ap\xc5\xa1viestumo lygio. Saul\xc4\x97s \xc5\xa1viesa svarbi norint gauti skais\xc4\x8dius atspalvius. Karminas gaunasi skirtingas, kai jame skiriasi aliuminio oksido kiekis. Karminas kartais falsifikuojamas \xc4\xafdedant cinoberio, krakmolo ar kit\xc5\xb3 med\xc5\xbeiag\xc5\xb3. Karmin\xc4\x85 nuo j\xc5\xb3 galima i\xc5\xa1gryninti tirpinant amoniake. Kokybi\xc5\xa1kas nat\xc5\xabralus sausas karminas lengvai trupa tarp pir\xc5\xa1t\xc5\xb3._NEWLINE_Karmino da\xc5\xbealas (angl. carmine lake) yra pigmentas, gaunamas \xc4\xaf ko\xc5\xa1enilio ekstrakt\xc4\x85 dedant aliuminio oksido.\n_START_SECTION_\nJAV\n_START_PARAGRAPH_\n2006 m. sausio m\xc4\x97n. JAV Maisto ir vaist\xc5\xb3 administracija (angl. FDA; Food and Drugs Administration) \xc4\xafvertino si\xc5\xablym\xc4\x85 nurodyti ant maisto produkt\xc5\xb3 su karminu, kad jie turi karmino. Buvo skelbiama, kad FDA atskirai svarstys receptini\xc5\xb3 vaist\xc5\xb3, turin\xc4\x8di\xc5\xb3 karmino da\xc5\xbeikli\xc5\xb3, pakuo\xc4\x8di\xc5\xb3 sud\xc4\x97ties u\xc5\xbera\xc5\xa1us. \xe2\x80\x9eCentro u\xc5\xbe moksl\xc4\x85 vie\xc5\xa1ajam interesui\xe2\x80\x9c (angl. Center for Science in the Public Interest) reikalavim\xc4\x85 ai\xc5\xa1kiai nurodyti, kad karminas gali sukelti rimt\xc4\x85 alergin\xc4\x99 reakcij\xc4\x85 ir anafilaksin\xc4\xaf \xc5\xa1ok\xc4\x85 ir kad jis gaunamas i\xc5\xa1 vabzd\xc5\xbei\xc5\xb3, FDA atmet\xc4\x97. Maisto pramon\xc4\x97s atstovai buvo labai prie\xc5\xa1 id\xc4\x97j\xc4\x85 etiket\xc4\x97se ra\xc5\xa1yti \xe2\x80\x9egaminamas i\xc5\xa1 vabzd\xc5\xbei\xc5\xb3\xe2\x80\x9c, bet v\xc4\x97liau sutiko naudoti \xc5\xbeod\xc4\xaf \xe2\x80\x9ekarminas\xe2\x80\x9c. ._NEWLINE_JAV karminas yra patvirtintas maisto da\xc5\xbeiklis. 2009 m. sausio m\xc4\x97n. FDA i\xc5\xa1leido nauj\xc4\x85 nurodym\xc4\x85, kad karminas ir ko\xc5\xa1enilis turi b\xc5\xabti nurodyti etiket\xc4\x97se. Nuo 2009 m. tai yra savanori\xc5\xa1kai vykdoma taisykl\xc4\x97, o nuo 2011 m. sausio 5 d. tai bus privalomas reikalavimas._NEWLINE_Informacija apie pavojus d\xc4\x97l alergini\xc5\xb3 reakcij\xc5\xb3 \xc4\xaf karmin\xc4\x85 buvo patvirtintas, ta\xc4\x8diau FDA neu\xc5\xbedraud\xc4\x97 naudoti karmin\xc4\x85 maiste, nes nerado \xc4\xafrodym\xc5\xb3, kad karminas kaip maisto priedas keli\xc4\x85 \xe2\x80\x9e\xc5\xbeym\xc5\xb3 pavoj\xc5\xb3\xe2\x80\x9c gyventojams. Kaip ir daugelis chemini\xc5\xb3 jungini\xc5\xb3 \xc5\xa1is da\xc5\xbeiklis kaip alergenas kelia tam tikr\xc4\x85 pavoj\xc5\xb3 daliai gyventoj\xc5\xb3.\n_START_SECTION_\nEuropos S\xc4\x85junga\n_START_PARAGRAPH_\nEuropos S\xc4\x85jungoje karmino vartojim\xc4\x85 maiste reguliuoja Europos Komisijos bendros direktyvos apie visus maisto priedus ir atskira direktyva skirta maisto da\xc5\xbeikliams. Ko\xc5\xa1enilis, karmino r\xc5\xabg\xc5\xa1tis, karminai ir Nat\xc5\xabralus raudonasis 4 pavadinti maisto priedu E120 ir \xc4\xaftraukti \xc4\xaf s\xc4\x85ra\xc5\xa1\xc4\x85 pried\xc5\xb3, kurie leisti naudoti maiste.). Direktyva, tvarkanti maisto da\xc5\xbeiklius, karmino naudojim\xc4\x85 leid\xc5\xbeia tik tam tikruose maisto produktuose. kuri\xc5\xb3 s\xc4\x85ra\xc5\xa1as \xc4\xaftrauktas \xc4\xaf direktyvos 94/36/EC I ir III priedus, ir nurodo did\xc5\xbeiausi\xc4\x85 leistin\xc4\x85 kiek\xc4\xaf juose ar leid\xc5\xbeia quantum satis kiek\xc4\xaf (tiek, kiek reikia reikiamam tikslui pasiekti, bet ne daugiau)._NEWLINE_ES direktyva 2000/13/EC apie maisto etiketas \xc4\xafpareigoja, kad karminai (kaip ir visi maisto priedai) turi b\xc5\xabti pamin\xc4\x97ti produkto chemin\xc4\x97je sud\xc4\x97tyje, nurodant jo kaip maisto priedo kategorij\xc4\x85. Greta turi b\xc5\xabti oficialus pavadinimas (maistinis karminas) ar jo E kodas (maistinis da\xc5\xbeiklis E120), u\xc5\xbera\xc5\xa1yti vietine kalba, kuri naudojama rinkoje._NEWLINE_Ne\xc5\xbei\xc5\xabrint \xc4\xaf alergini\xc5\xb3 reakcij\xc5\xb3 gr\xc4\x97sm\xc4\x99 Europos S\xc4\x85jungoje nedraud\xc5\xbeiama naudoti karmin\xc4\x85 maisto produktuose. Europos maisto saugos tarnyba skatina nevartoti karmino maiste. Karminu da\xc5\xbenai spalvinami alkoholiniai g\xc4\x97rimai, bet juos naudoja ir kitoki\xc5\xb3 maisto produkt\xc5\xb3 gamyboje.'